الصفحه دى يتيمه, حاول تضيفلها لينك فى صفحات تانيه متعلقه بيها. نطاط الطين (بالانجليزى :Mudskipper) هو نوع من انواع السمك بيتمير بقدرته على المشى على الارض باستعمال الزعنفتين القدمانيتين بتوعه اللى متحورين على شكل رجلين. فيه 6 انواع من نطاط الطين و بينتمو كلهم لعيلة اسمها (Periophthalmidae) و موطنه الاصلى فى المحيط الباسيفيكى و الهندى من اول افريقيا لحد اوستراليا و بولينيزيا. بيعيش فى المستنقعات و على الشواطئ فى مناطق المد و الجزر (Intertidal) و خصوصا فى الحتت اللى فيها طينه و عشان كدا اسمه نطاط الطين (Mudskipper).نطاط الطين مطيول و ممكن يوصل طوله لحد 30 سم. زعانفه الورانيه زعانف عاديه زى بتاعة السمك انما زعانفه القدمانيه اتحورت و بتشبه الرجول فى الشكل و فى الوظيفه.بيتميز كمان نطاط الطين بعيونه الكبيره الجاحظه المدوره. نطاط الطين و هو فى المايه بيتنفس من خياشيمه اما و هو على وش الارض فبيتنفس الهوا عن طريق الجلد زيه زى الضفادع و بيتغذى على القشريات و الحيوانات الزغيره التانيه. فيه فايلات فى تصانيف ويكيميديا كومونز عن: نطاط الطين الصفحه دى فيها تقاوى مقاله, و انت ممكن تساعد ويكيپيديا مصرى علشان تكبرها.